Morten Jørgensen og Spekkhoggerne

Morten Jørgensen og Spekkhoggerne som fulgte etter danskebåten uten å røre spyet som rant fra ripa, vanligvis bare Morten Jørgensen og Spekkhoggerne, var et norsk rockeband som ble etablert i 1988.
Morten Jørgensen var først frontfigur i New Wave-bandet Lumbago, som ble oppløst i 1984. Samme år begynte Jørgensen å lese poesi med akkompagnement, blant annet på Rock On The Dock, der han også holdt konsertens artistappell. Gradvis utvidet han besetningen fra bare bassgitar i 1984 til full besetning i 1988.
Med tidligere medlemmer fra blant annet The Cut og Liliedugg gav Spekkhoggerne ut singelen Jeg drømmer om en natt med Kaci Kullmann Five på valgdagen 11. september 1989. Singlen gikk inn på Dagbladets singel-liste og på Norsktoppen (NRK) og solgte 1700 eksemplarer. Debutalbumet Psykedelisk utviklingshemmet utkom senere samme år og lå tre uker på Dagbladets LP-liste med #35 som høyeste plassering.
Etter innspillingen av albumet sluttet gitarist Atle Pakusch Gundersen, Torgeir Vikan overtok gitaren, og Ragnhild Sarsten (Bøyen Beng, Lady Moscow) kom inn på bass. Senere ble Vikan erstattet av Hilde Johannessen (Veslefrikk).
Bandet ble oppløst i 1991.


== Kontroverser ==
Da Spekkhoggerne ga ut Jeg drømmer om en natt med Kaci Kullmann Five gikk den daværende handelsministeren hardt ut i avisa Søndag/Søndag: «-Jeg drømmer i hvert fall ikke om en natt med spekkhoggerne, raser Kaci Kullmann Five. (…) - Mitt privatliv vil jeg ha i fred.» I TV3-programmet I kveld med Robert Aschberg spilte programleder Aschberg sangen på direkten for Five, som var gjest i programmet, til stor munterhet for publikum.
Høsten 1990 utkom albumet Psykedelisk utviklingshemmet, som ble møtt med dårlige anmeldelser generelt.. Oppland Arbeiderblad skrev imidlertid i en av få positive anmeldelser at «Morten Jørgensen [viser] igjen at han ikke inngår kompromisser med kvalmende samfunnsforhold. En sørgmodig skillingsvise om Solveigs ferd til hovedstaden er en sånn tekst Ole Paus som regel bare nærmer seg... ei skive som blir en kult-klassiker». Kritikken førte til avlyste konserter, kansellerte intervjuer og at flere platebutikker nektet å ta inn albumet. Jørgensen har hevdet at det selvfinansierte albumet kostet ham 250 000 kroner. I sin anmeldelse av albumet omtalte det tyske musikkmagasinet fm Psykedelisk utviklingshemmet som «den mest boikottede LP i norsk historie».


== Nyutgivelse ==
I 2016 ble Psykedelisk utviklingshemmet digitalt gjenutgitt på Bangles & Brass Records etter at plata hadde oppnådd ny popularitet etter årtusenskiftet. Per oktober 2016, 25 år etter at bandet ble oppløst, har Morten Jørgensen og Spekkhoggerne til sammen 125 000 visninger på YouTube.when the waterhole is under attack:
rahhhhh
fast iron
the bed aaahhhhhhhhhhhh


== Bandmedlemmer ==
Morten Jørgensen (vokal)
Ola Bjønness Karlsen (trommer, kor)
Gunnar Mo (gitar, kor) (død 2016)
Atle Pakusch Gundersen (gitar, kor)
Torgeir Vikan (bass, kor)


== Diskografi ==


=== Album ===
Psykedelisk utviklingshemmet, (1989)


=== Samleutgivelser ===
Norske utslipp, (1988) – Støtteplate for Bellona med diverse artister. Låten het «Sissel Rønbeck er en snegle». (Rønbeck  var miljøvernminister 1986–1989)
Sensurert - 15 Sensurerte Låter 1966–1996, (1996) – (Spor 14, «En sørgmodig skillingsvise om Solveigs ferd til hovedstaden» med refrenget «Det er bedre å suge pikk, enn å jobbe på fabrikk»)


=== Singler ===
Jeg Drømmer Om En Natt Med Kaci Kullmann Five, (1989)


== Referanser ==


== Eksterne lenker ==
Discogs.com
Morten Jørgensen og Spekkhoggerne i Rockipedia Arkivert 13. mai 2021 hos Wayback Machine.